Galetez (gwispid)

Ar galetez a zo gwispid sablek genidik eus Pont-Aven e Bro-Gerne. Graet eo o zoaz sablek gant amann, melen-vi, bleud ha sukr. 

 Istor 
Krouet e voe e 1890 gant ar baraer Isidore Penven e Pont-Aven e Bro-Gerne. Awenet e voe gant ar berzh a reas ar c'houignoù sablek hag ar wastell giz Breizh er bloavezhioù 1860.

Goude e varv e timezhas e intañvez ouzh Alexis Le Villain, baraer e Pont-Aven eñ ivez, hag a grouas ar paled giz Breizh d'e dro e 1920, awenet gant ar galetez. Kenwerzhelet en deus, eñ hag a ziskennidi, an daou gouign dindan ar merk Traou Mad betek bremañ.

Produet eo bet galetez war o lec'h gant kalz gwispiderezhioù e Breizh :
 e 1905 e voe krouet ar galetez Sant-Mikael gant ar wispiderezh Saint-Michel eus Sant-Mikael-Keveger (Bro-Raez),
 galetez ar Vro Vigoudenn,
 galetez Fouenant (Bro-Gerne), 
 galetez Rouedoù Glas gant ar wispiderezh Filet Bleu e Sant-Evarzeg (Bro-Gerne),
 gwispiderezh Lokournan (Bro-Leon)...

Kinniget ha miret e c'hall bezañ ar galetez e boestoù e metal kinklet bravLes galettes bretonnes bientôt protégées, Keleier skinwel TF1 d'an 22 a viz C'hwevrer 2012 da 1e goude merenn.

 Label kalite 
Marilhet eo bet un teul evit goulenn e vefe roet d'ar galetez giz Breizh ha d'ar paledoù giz Breizh ul lec'h orin gwarezet (LOG/IGP) dezho e 2012.

 Notennoù ha daveoù 

 Gwelet ivez 

 keginerezh Breizh
 paled (gwispidenn)
 shortbread

 Liammoù diavaez 
  Galettes bretonnes war www.cuisineenfolie.com, gwelet e miz Gouere 2022
  Recette : Les sablés bretons de Nelly gant "Les Carnets de Julie", un abadenn eus Frañs 3

Rummad:Kouignoù
Rummad:Pastezerezh Breizh
Rummad:Pont-Aven